OpenLLM-France/wikimedia huggingface dataset:
# Josep Vila i Escuer

Josep Vila i Escuer (Alpicat, 19 de maig de 1929 - Balaguer, 11 de març de 2011) fou un futbolista català de la dècada de 1950.
Es formà al CF Balaguer abans de passar al primer equip del FC Barcelona la temporada 1950-51, amb el qual disputà dos partits a primera divisió. La forta competència existent a l'equip l'obligaren a marxar, jugant al CE Sabadell i UD Melilla, a segona divisió. El 1953 fitxà pel CA Osasuna, on visqué els seus millors anys, tornant novament a primera divisió. El 1967 fitxà pel Llevant UE, a segona divisió, acabant la seva carrera a la UE Lleida i novament al Balaguer.

## Palmarès

* Copa espanyola:
** 1950-51

## Referències

* 1 2 3 4 «Mor l'exjugador Josep Vila Escuer». fcbarcelona.cat, 11-03-2011. [Consulta: 9 febrer 2018].
* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Josep Vila i Escuer a BDFutbol
# Hyperolius fasciatus

Hyperolius fasciatus és una espècie de granota de la família dels hiperòlids que viu a Angola.
Està amenaçada d'extinció per la pèrdua del seu hàbitat natural.

## Referències

* Schiøtz, A. 2004. Hyperolius fasciatus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Ulten

Ulten (italià Ultimo) és un municipi italià, dins de la província autònoma de Tirol del Sud. És un dels municipis del districte de Burggrafenamt. L'any 2007 tenia 2.959 habitants. Comprèn les fraccions de St. Gertraud (San Gertrude), St. Nikolaus (San Nicolò) i St. Walburg (Santa Valburga). Limita amb els municipis de Bresimo (TN), Kastelbell-Tschars, Latsch, Laurein, Martell, Naturns, Proveis, Rabbi (TN), Rumo (TN), St. Pankraz.

## Situació lingüística

| Pertinença lingüística (cens 2001) | 99,15% alemany |
| Pertinença lingüística (cens 2001) | 0,85% italià |
| Pertinença lingüística (cens 2001) | 0,00% ladí |

## Administració

Llista d'alcaldes :
| Període | Identitat | Partit |
| 2004- | Rudolf Ties | SVP |
# La Bouillie

La Bouillie (en bretó Ar Vezvid, gal·ló Labólhi) és un municipi francès, situat a la regió de Bretanya, al departament de Costes del Nord. L'any 1999 tenia 664 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 556 | 597 | 601 | 669 | 711 | 664 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | René Besrest | |
# Langur daurat de Gee

El langur daurat de Gee (Trachypithecus geei) és una espècie de primat de la família dels cercopitècids. És originari d'una petita regió de l'Índia i de Bhutan. El seu hàbitat natural són els boscos amb arbres bastant alts, on fa servir la cua per mantenir l'equilibri quan salta d'un arbre a l'altre. Està amenaçat per diversos motius, incloent-hi la petitesa del seu àmbit de distribució. Es tracta d'un animal herbívor que s'alimenta de fruita, fulles, llavors, brots i flors.

## Referències

* ↑ Das, J., Medhi, R. i Molur, S. Trachypithecus geei. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
# Langur d'Indoxina

El langur d'Indoxina (Trachypithecus germaini) és una espècie de primat de la família dels cercopitècids. Viu al Vietnam, Laos, Cambodja, Tailàndia i Myanmar. El seu hàbitat natural són els boscos de plana, especialment els boscos perennes i semiperennes, caducifolis mixtos, riberencs i de galeria. Està amenaçat per la caça, el tràfic il·legal d'animals exòtics i la pèrdua d'hàbitat.
En el passat se'l classificava com a subespècie del langur argentat (T. cristatus).

## Referències

* ↑ Nadler, T., Timmins, R. J. i Richardson, M. Trachypithecus germaini. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
# Langur d'Annam

El langur d'Annam (Trachypithecus margarita) és una espècie de primat de la família dels cercopitècids. Viu a Cambodja, Laos i el Vietnam. Els seus hàbitats naturals són les selves pluvials i els boscos de galeria. Té el pelatge de color gris pàl·lid, amb el ventre i la gola força més clars i la cara, els avantbraços, les mans i els peus de color negrenc. Anteriorment era considerat una subespècie del langur d'Indoxina (T. germaini). El seu nom específic, margarita, significa 'perla' en llatí.

## Referències

* ↑ Entrada «Trachypithecus» d'Animalia (en anglès).
# Le Déclin de l'empire américain

Le Déclin de l'empire américain (literalment en català "El declivi de l'imperi americà") és una pel·lícula quebequesa escrita i realitzada el 1986 per Denys Arcand. El mateix autor en va filmar una continuació el 2003, Les Invasions barbares, 17 anys després i amb els mateixos vuit actors principals.

## Argument

A la tardor, a la regió de Mont-real, quatre homes i quatre dones, la majoria universitaris, es preparen per passar el cap de setmana a la casa de camp de la parella Louise i Rémy. Mentre que els homes preparen el menjar a la casa, les dones practiquen els seus exercicis en el gegantí centre esportiu universitari. Durant les hores que precedeixen la retrobada, ells parlen sobre la seva vida, sobretot sobre les seus hàbits sexuals. Els mateixos esdeveniments, relatats pels homes i per les dones, difereixen de vegades al punt que se no sap on es troba la veritat (l'epíleg de la pel·lícula és exemplar).
Les discussions dels vuit personatges, començades des de la seva retrobada, segueixen mentre dinen i fins de matinada, aportant un munt de reflexions, descobertes i revelacions que sacsejaran la vida d'alguns d'ells.

## Repartiment

* Dominique Michel: Dominique
* Dorothée Berryman: Louise
* Louise Portal: Diane
* Pierre Curzi: Pierre
* Rémy Girard: Rémy
* Yves Jacques: Claude
* Geneviève Rioux: Danielle
* Daniel Brière: Alain
* Gabriel Arcand: Mario
* Évelyn Regimbald
* Lisette Guertin
* Alexandre Remy
* Ariane Frédérique
* Jean-Paul Bongo

## Crítica

* Télérama: « L'audàcia de la pel·lícula, és jugar-s'ho tot al diàleg : en principi (homes contra dones), a continuació creuat (tots junts). De vegades, molesten les facilitats de llenguatge que busquen impressionar o a fer riure massa fàcilment. Le Déclin de l'empire américain és també, a la seva manera — a través d'una sèrie de petites històries —, una reflexió sobre la Història (referències a la caiguda de l'Imperi romà). Com indica el seu títol, és una pel·lícula sobre el final d'un món, el nostre, que, a força de córrer després de la felicitat, corre cap a la seva pèrdua. »

## Referències

* ↑ Extrait de la critique de Philippe Piazzo parue dans le n$^o$ 2422 du 12 juin 1996.
# Le Mont

Le Mont és un municipi francès, situat al departament dels Vosges i a la regió del Gran Est. L'any 2007 tenia 52 habitants.

## Demografia
### Població

El 2007 la població de fet de Le Mont era de 52 persones. Hi havia 28 famílies, de les quals 12 eren unipersonals (4 homes vivint sols i 8 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 26 eren l'habitatge principal de la família, 15 eren segones residències i 10 estaven desocupats. 47 eren cases i 3 eren apartaments. Dels 26 habitatges principals, 21 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 5 en tenien tres, 9 en tenien quatre i 11 en tenien cinc o més. 24 habitatges disposaven pel capbaix d'una plaça de pàrquing. A 17 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Mont el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 8 | 60 a 64 | 4 |
| 4 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 0 |
| 0 | 35 a 39 | 4 |
| 4 | 30 a 34 | 4 |
| 4 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 27 persones, 20 eren actives i 7 eren inactives. De les 20 persones actives 16 estaven ocupades (10 homes i 6 dones) i 4 estaven aturades (3 homes i 1 dona). De les 7 persones inactives 2 estaven jubilades, 1 estava estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Le Mont a l'INSEE.
* Évolution et structure de la population Fitxa amb el detall de dades de Le Mont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Llei de Darcy

La llei experimental de Darcy o Llei de Darcy va ser establerta per Henry Darcy. És especialment útil per calcular els escorriments subterranis d'aigua o un líquid, verticalment a través del sòl cap a la capa freàtica per exemple, o a través d'un medi porós. En hidràulica i edafologia serveix per calcular els coeficients de percolació, o de circulació horitzontal o vertical de l'aigua, segons la massa d'aigua present en superfície o en un medi hidròfil.
Aquesta llei relaciona matemàticament l'escorriment estacionari d'un fluid incompressible caracteritzat per una viscositat "μ" a través d'un medi porós caracteritzat per una permeabilitat "K", permet especialment mesurar, modelitzar el rendiment d'aigua que es pot escorre per gravetat o capil·laritat a través d'un sòl o un material porós de secció A i llargada L.
Descriu el fenomen físic següent: com més important sigui la capa d'un líquid més ràpidament percolarà en el medi. Aquesta percolació serà cap avall per acció de la gravetat però també cap a totes les direccions per la capil·laritat segons les característiques del medi.
La llei de Darcy s'expressa per la fórmula següent :
$Q=KA{\frac {\Delta h}{L}}$
també es pot escriure:
$Q=KA{\frac {\Delta P}{\rho .g.L}}$
amb :
* Q : cabal (m³/s).
* K : la conductivitat hidràulica o coeficient de permeabilitat (m/s).
* A : la superfície de la secció estudiada (m²)
* ${\frac {\Delta h}{L}}$ : El gradient hidràulic (i = Δh/L), o Δh és la diferència d'altures piezomètriques, L és la llargada de la mostra.
* $\Delta P$ : la diferència de pressió hidroestàtica

## Bibliografia

* GUYON, E., HULIN, J.P., PETIT, L., MITESCU, C.D. Physical hydrodynamics, Oxford University Press, Oxford, (2001)
* Henry Darcy, Les fontaines publiques de la ville de Dijon, V. Dalmont, Paris, (1856)
# Llengües nyasa

Les llengües nyasa són aparentment un grup filogenètic vàlid de les llengües bantus. Amb la reassignació d'un parell de llengües de la la zona N de Guthrie a altres grups, el nyasa és essencialment sinònim de "zona N".
Les llengües del grup (amb el codi assignat per Guthrie) són:
* Tumbuka (N20) [excloent el dialecte senga].
* Chewa (Nyanja) (N30).
* Sena (N40, reduït): Nsenga, Kunda-Nyungwe, Sena (incl. Podzo, Rue)
El mal documentat Mwera-Nyasa és N20 i presumiblement també pertany a les llengües nyasa. Nurse (2003) té dubtes sobre la inclusió del nyungwe i el sena.

## Comparació lèxica

Els numerals en diferents llengües nyasa són
    GLOSSA KundaNyangweNyanjaNsnegaTumbuka PROTO- NYASA '1'-moziposicimɔ́dzi-môzika-môza*mozi '2'-ŵilipiri(zi)βíri-ŵîlitu-ŵîri*biri '3'-tatutatu(zi)tátu-tâtutu-tâtu*tatu '4'-nainai(zi)nái-nâitu-nâyi*nai '5'-sanoʃanu(zi)sanu-sanutu-nkʰonde*ʃanu '6'5+1taⁿtʰatu5+15+15+1*5+1 '7'5+2tʃinomwe5+25+25+2*5+2 '8'5+3sere5+35+35+3*5+3 '9'5+4pfemba5+45+45+4*5+4 '10'kʰumikʰumikʰúmikʰûmikʰûmi*kʰumi

## Referències

* ↑ Hammarström, Harald; Forkel, Robert; Haspelmath, Martin; Bank, Sebastian, eds. (2016). "Sena-Nyanja". Glottolog 2.7. Jena: Max Planck Institute for the Science of Human History
* ↑ «Bantu Numerals (E. Chan)». Arxivat de l'original el 2015-06-02. [Consulta: 27 setembre 2016].

## Bibliografia

* Derek Nurse, 2003, The Bantu Languages.
# Lexiarc

El lexiarc (grec antic: ληξίαρχος) era el nom de cadascun dels sis magistrats que a l'antiga Grècia s'encarregava d'inscriure als ciutadans al registre electoral.
Havien de vetllar perquè no poguessin participar les persones no autoritzades a l'assemblea popular o ekklesia i que els que tenien dret a vot hi assistissin i complissin el seu deure cívic.

## Referències

* ↑ Smith, William (ed.). «Ecclesia». A Dictionary of Greek and Roman Antiquities (1890). [Consulta: 11 març 2023].
# Lexicografia

La lexicografia és la matèria de la lingüística aplicada que s'ocupa de la confecció de diccionaris i altres repertoris lèxics. Està relacionada amb la codificació de l'ús, especialment en termes de vocabulari, en llibres de referència. La lexicografia està relacionada amb l'activitat pròpia de la lexicologia, de descriure alguns o tots els mots d'una o de més d'una llengua, especialment des del punt de vista del significat. Al costat de l'activitat pràctica de la producció de diccionaris (lexicografia pràctica) hi ha una activitat científica sobre els diccionaris i tot el que els envolta feta des del punt de vista lingüístic (lexicografia teòrica o metalexicografia).

## Àmbits d'estudi

Els àmbits d'estudi de la lexicografia són diversos i es poden relacionar amb la planificació, la gestió i la producció de diccionaris. Entre els principals àmbits d'estudi de la lexicografia destaquen:
* Els tipus de diccionaris i les tipologies de repertoris
* L'adaptació dels productes lèxics a les necessitats dels usuaris de diccionaris
* Les funcions lexicogràfiques
* Les estructures lexicogràfiques

## Organització institucional
### Organitzacions lexicogràfiques

* Euralex
* Institut d'Estudis Catalans

### Lexicògrafs catalans

* Antoni Maria Badia i Margarit
* Maria Teresa Cabré i Castellví
* Joan Coromines
* Joaquim Rafel i Fontanals

### Projectes lexicogràfics

* Diccionarios contrastivos del español de América
* Wikisign. Diccionari de la llengua de signes catalana Arxivat 2015-03-15 a Wayback Machine.

### Publicacions periòdiques

* International Journal of Lexicography
* Revista de Lexicografía

### Activitats científiques

* Congreso Internacional de Lexicografía Hispánica Arxivat 2022-08-19 a Wayback Machine.
* Simposio Internacional Relex Arxivat 2014-10-06 a Wayback Machine.

### Repertoris lexicogràfics

* Your Dictionary
* El Castellano

### Metacercadors

* OneLook
* Optimot

## Vegeu també

* Primitiu lexicogràfic
* Lexicografia digital
* Lematització

## Referències

* ↑ Gelpí, Cristina. La lexicografia. Barcelona: Santillana, 2000, p. 1-23.
* ↑ Rafel, Joaquim. La lexicografia. Barcelona. Barcelona: Editorial UOC, 2005, p. 61-80.
* ↑ Fuertes-Olivera, Pedro; Tarp, Sven. Theory and Practice of Specialised Online Dictioanaries. Lexicography versus Terminography (en anglès). Berlín/Boston: Wlater the Gruyter, 2014, p. 44-77.
* 1 2 Nielsen, Sandro. Function and User-related Definitions in Online Dictionaries (en anglès). Ivanovo: Ivanovo State University, 2011, p. 197-219.
* ↑ Wiegand, Herbst «Component Parts and Structures of General Monolingual Dictionaries: A Survey». Wörterbucher. Dictionaries. Diccionaries, 1989, pàg. 328-357.
Viccionari
# Lleó massai

El lleó massai (Panthera leo massaica) és una subespècie de lleó. És el major depredador de les planures del Serengeti, a Tanzània, i el Masai Mara, a Kenya. Els famosos lleons devoradors d'homes de Tsavo pertanyien a aquesta subespècie.
Les seves poblacions s'estenen des del sud-est del Sudan, passant pel sud d'Etiòpia, Somàlia, i arriba al nord de Zimbàbue i Moçambic.
Els mascles d'aquesta subespècie pesen de 145 a 205 kg i arriben a un màxim de 250 kg, les femelles poden pesar de 103 a 124 kg. La llargada màxima és de 3 m.

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Smuts, G. L.; Robinson, G. A. & Whyte, I. J. 1980. Comparative growth of wild male and female lions (Panthera leo) J. Zool. (Lond.) 190: 365-373

## Bibliografia

* Patterson, Bruce D. 2004. The Lions of Tsavo: Exploring the Legacy of Africa's Notorious Man-eaters. McGraw-Hill Professional. 2004. 324 pp. (See page 110) ISBN 0071363335
# Màloie Skuràtovo

Màloie Skuràtovo (en rus: Малое Скуратово) és un poble de l'óblast de Tula, a Rússia, segons el cens del 2010 tenia 548 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# La Còsta (Erau)

La Còsta (en francès Lacoste) és un municipi occità del Llenguadoc, a la regió administrativa d'Occitània, al departament de l'Erau.

## Referències

* ↑ Topònims occitans de l'Erau
# Birkenwald

Birkenwald (en alsacià Bírikwàld) és un antic municipi i actual municipi delegat francès, situat a la regió del Gran Est, al departament del Baix Rin. L'any 1999 tenia 253 habitants.
A finals del 2015 es va unir als municipis d'Allenwiller, Salenthal i Singrist i crear Sommerau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 225 | 232 | 217 | 208 | 228 | 253 |

## Administració

Llista d'alcaldes :
| Període | Identitat | Partit |
| 2001- | Dominique Klein | |

## Galeria d'imatges

* capella Notre-Dame
* església Saint-Louis
* detall del campanar
* creu de missió
* le castell
* detall del castell
* baix relleu
* baix relleu
* ornamentacions
* ornamentacions

## Referències

* ↑ Arrêté du 8 décembre 2015 portant création de la commune nouvelle de Sommerau
# Beatriu d'Este

Beatriu d'Este és el nom dels següents personatges:
* Beatriu I d'Este (1192- 1226), monja benedictina a Pàdua i Gemmola, filla d'Azon VI d'Este, venerada com a beata i celebrada el 10 de maig
* Beatriu d'Este (reina consort d'Hongria) (1215-1245), filla d'Aldobrandino I d'Este (1190-1215), podestà de Ferrare, muller del rei Andreu II d'Hongria
* Beatriu II d'Este (1223 - 1262), filla d'Azzon VII d'Este, monja benedictina a Ferrara; venerada com a beata i celebrada el 18 de gener
* Beatriu d'Este (1268-1334), noble italiana casada amb Galeàs Visconti, futur senyor de Milà
* Beatriu d'Este (duquessa de Milà) (1475-1497), filla d'Ercole I d'Este, duc de Ferrara, esposa des de 1491, de Ludovico Sforza el Moro, duc de Milà
# Birdboy

Birdboy (2010) és un curtmetratge d'animació dirigit per Alberto Vázquez i Pedro Rivero basat en la novel·la gràfica de Vázquez, Psiconautas (2007) i produït per UniKo, Abrakam Studio, Postoma Studio i Cinemar films.

## Sinopsi

El curtmetratge narra la història de dos personatges, Dinki i el propi Birdboy, units tots dos per la fatalitat de les seves vides. La petita Dinki gaudia d'una feliç infància; acudia diàriament a l'escola i mantenia una bona relació amb els seus pares. Però un dia aquesta felicitat es veu truncada per un fatal accident industrial a la fàbrica en la qual el seu pare treballava. Aquest accident suposa la pèrdua de la seva figura paterna i, en certa manera, de la felicitat i el sentit de la seva vida.
D'altra banda, Birdboy era un petit noi ocell aïllat de la societat i temorós de tirar-se a volar. Mantenia una certa relació amb Dinki ja que acudien a la mateixa escola.
Amb l'accident, la població de la ciutat en la qual viuen es veu delmada. Dinki fuig de la seva realitat i cerca ocultar el seu dolor sota una màscara i el seu cinisme, tractant d'esborrar els records de la seva infància. Per part seva, Birdboy s'havia sumit en la perillosa espiral de la drogoaddicció, buscant en ella fugir del rebuig que la societat sent cap a ell.
Tots dos es troben en un món en el qual sobreviuen tractant d'alienar-se de la seva dolorosa realitat, i acaben fent de les seves ànsies de fuita i la seva necessitat de suport l'excusa perfecta per a unir les seves vides.

## Premis

* Goya al millor curtmetratge d'animació
* Hugo de Plata al millor curt d'animació al Festival Internacional de Cinema de Chicago.

## Referències

* ↑ PEJENAUTE, Leyre Birdboy sobrevuela el Goya El país. 16 de gener de 2012
* ↑ Birdboy a cortosfera.es
* ↑ Birdboy al web dels Premis Goya
* ↑ Premis del Festival de Chicago

## Enllaços externs

* Birdboy a Vimeo
* Premis de Birdboy a marvinwayne.com
# Bilsdorf

Bilsdorf (en luxemburguès: Bilschdref; en alemany: Bilsdorf) és una vila de la comuna de Rambrouch, situada al districte de Diekirch del cantó de Redange. Està a uns 35 km de distància de la ciutat de Luxemburg.

## Referències

* ↑ «Bilsdorf». [Consulta: 27 setembre 2015].
# Blue Ridge (Virgínia)

Blue Ridge és una concentració de població designada pel cens dels Estats Units a l'estat de Virgínia. Segons el cens del 2000 tenia 3.188 habitants.

## Demografia

Segons el cens del 2000, Blue Ridge tenia 3.188 habitants, 1.181 habitatges, i 968 famílies. La densitat de població era de 194,8 habitants per km².
Dels 1.181 habitatges en un 34,8% hi vivien nens de menys de 18 anys, en un 72,5% hi vivien parelles casades, en un 6,9% dones solteres, i en un 18% no eren unitats familiars. En el 15,1% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 2,99.
Per edats la població es repartia de la següent manera: un 25% tenia menys de 18 anys, un 4,9% entre 18 i 24, un 29,6% entre 25 i 44, un 30,1% de 45 a 60 i un 10,5% 65 anys o més.
L'edat mediana era de 40 anys. Per cada 100 dones de 18 o més anys hi havia 92,3 homes.
La renda mediana per habitatge era de 59.239 $ i la renda mediana per família de 63.926 $. Els homes tenien una renda mediana de 39.226 $ mentre que les dones 27.284 $. La renda per capita de la població era de 24.683 $. Cap de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blue Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Blue Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Becample de les Visayas

El becample de les Visayas (Sarcophanops samarensis) és una espècie d'ocell de la família dels eurilaimids (Eurylaimidae) que habita els boscos de Samar, Leyte i Bohol, a les Filipines.
# Bosc del Ferrer

El bosc del Ferrer o bosc del Ferreres és una pineda del municipi de la Molsosa, comarca del Solsonès situat a llevant del poble de poble de Prades.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Aquest és el topònim que figura al mapa de l'ICC i a l'Atles Nacional de Catalunya